Diari Oficial de la Generalitat Valenciana


Sumari del DOGV 7661, del 19-11-2015 (2015/9311)

RESOLUCIÓ de 22 d'octubre de 2015, del Servei Territorial d'Indústria i Energia d'Alacant, per la qual es declara, en concret, la utilitat pública de la modificació per canvi de conductor de la línia elèctrica existent aèria a 20 kV, S/C, L-3501-36 Barxell, en el terme municipal d'Alcoi. Expedient número ATLIRE/2015/1/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7661

Data del DOGV
:   19-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9311


Data del document
:   22-10-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Alcoi
    * empresa privada

RESOLUCIÓ de 22 d'octubre de 2015, del Servei Territorial d'Indústria i Energia d'Alacant, per la qual es declara, en concret, la utilitat pública de la modificació per canvi de conductor de la línia elèctrica existent aèria a 20 kV, S/C, L-3501-36 Barxell, en el terme municipal d'Alcoi. Expedient número ATLIRE/2015/1/03. [2015/9311]  
Antecedents de fet  
  
Amb data 16 de gener de 2015, Iberdrola Distribución Eléctrica, SAU, a través de representant degudament acreditat, va presentar davant del Servei Territorial d'Alacant, sol·licitud de la declaració, en concret, d'utilitat pública, per a la modificació per canvi de conductor de la línia elèctrica existent aèria a 20 kV, S/C, L-3501-36 Barxell, en el terme municipal d'Alcoi, província d'Alacant.  
Junt amb l'escrit de presentació d'aquesta petició s'acompanyava la documentació següent:  
- Projecte tècnic i annex d'afeccions per a l'execució de l'esmentada instal·lació, firmat per tècnic competent acompanyat de la declaració responsable de 23 de setembre de 2014.  
- Separata per a l'obtenció del corresponent informe de l'Ajuntament d'Alcoi.  
- Relació concreta i individualitzada dels béns i drets que es consideren de necessària expropiació per a l'establiment de l'esmentada infraestructura, als efectes del reconeixement, en concret, de la utilitat pública d'aquestes instal·lacions.  
El procediment administratiu corresponent a aquesta sol·licitud ha sigut tramitat amb l'expedient de referència ATLIRE/2015/1/03, incoat a aquest efecte pel Servei Territorial d'Alacant.  
La instal·lació elèctrica projectada compta amb la resolució d'autorització administrativa i aprovació del projecte, concretada per mitjà de la Resolució de 23 de desembre de 2014, del Servei Territorial d'Energia d'Alacant de la Conselleria d'Economia, Indústria, Turisme i Ocupació, per la qual s'atorga a Iberdrola Distribución Eléctrica, SAU, autorització administrativa i aprovació del projecte per a la modificació per canvi de conductor de la línia elèctrica existent aèria a 20 kV, S/C, L-3501-36 Barxell, en el terme municipal d'Alcoi, província d'Alacant. Expedient ATLIRE/2014/25/03.  
La sol·licitud de la declaració d'utilitat pública ha sigut objecte d'informació pública als efectes previstos en l'article 9 del citat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de 20 dies en:  
  
- El Diari Oficial de la Comunitat Valenciana, número 7505, de 15 d'abril de 2015  
€ El Butlletí Oficial de la Província d'Alacant, número 76, de 22 d'abril de 2015  
€ El diari Información, amb data 29 d'abril de 2015.  
Amb la mateixa finalitat i termini es va remetre la sol·licitud a l'Ajuntament d'Alcoi, perquè l'exposarem en el tauler d'anuncis, demanant-los que, una vegada finalitzat el període de publicitat, remeteren diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient no s'hi han presentat al·legacions.  
Conforme al procediment reglamentàriament establit, a fi que en el termini de 20 dies emeteren el corresponent informe, se'n va remetre separata, referida a la part de la instal·lació corresponent, a les següents administracions, organismes i empreses de servei públic o d'interés general, els béns o drets a càrrec seu de les quals, puguen ser afectats per la mateixa, amb el resultat que, en síntesi, es detalla:  
  
- Ajuntament d'Alcoi. Amb data 24 de març de 2015, emet un informe favorable subjectant-se a les condicions contingudes en el mateix. L'informe es va traslladar al sol·licitant, que va manifestar la seua conformitat amb el dit condicionat expressat per mitjà d'un escrit de 26 d'agost de 2015.  
La documentació aportada s'ajusta al que estableix l'article 143 del Reial Decret 1955/2000, d'1 de desembre, i conté una relació concreta i individualitzada, en la qual es descriuen, en tots els seus aspectes, material i jurídic, els béns i drets afectats.  
Les instal·lacions objecte del projecte, per a les quals se sol·licita la declaració d'utilitat pública, constitueixen instal·lacions de distribució elèctrica.  
L'objecte del projecte és realitzar la modificació d'un tram de la línia elèctrica existent a 20 kV, S C/, L 3501-36-Barxell, per mitjà de la substitució del conductor actual del tipus 26-SX9 9QK0A/(LA56-) per un del tipus 100-AL1 17-ST1A/(LA110-) i la substitució de suports existents, a fi d'augmentar la capacitat de la mencionada línia i així millorar la qualitat i continuïtat de subministrament de la xarxa de distribució.  
  
Fonaments de dret  
  
La instrucció i resolució del present procediment administratiu correspon a la Generalitat, ja que la instal·lació elèctrica objecte del procediment està radicada íntegrament en territori de la Comunitat Valenciana, i no està enquadrada en les previstes en l'article 3 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 22 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució del present procediment.  
  
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen part de les xarxes de distribució.  
D'acord amb l'article 54 de la Llei 24/2013, de 26 de desembre, les instal·lacions de distribució d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas. Conforme a l'article 55 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a la qual cosa han d'incloure una relació concreta i individualitzada dels béns o drets que consideren de necessària expropiació.  
De conformitat amb l'incís b de l'article 3 del Decret 88/2005, de 29 d'abril, la instal·lació està classificada dins del grup segon.  
D'acord amb l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requereixen autorització administrativa i aprovació del seu projecte d'execució.  
De conformitat amb la disposició addicional primera del Decret 88/2005, de 29 d'abril, per a la declaració, en concret, de la utilitat pública, expropiació i imposició i exercici de servitud de pas d'energia elèctrica, hi seran aplicables el procediment i les disposicions contingudes en el capítol V del títol VII del Reial Decret 1955/2000, d'1 de desembre.  
D'acord amb la disposició addicional primera del Decret 88/2005, de 29 d'abril, l'òrgan competent per al reconeixement, en concret, d'utilitat pública de les instal·lacions elèctriques serà el que tinga atribuïda la competència per a la seua autorització.  
Tenint en compte això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Declarar, en concret, la utilitat pública de la modificació per canvi de conductor de la línia elèctrica existent aèria a 20 kV, S/C, L-3501-36 Barxell, en el terme municipal d'Alcoi, província d'Alacant, autoritzada per mitjà de la Resolució de 23 de desembre de 2014, del Servei Territorial d'Energia d'Alacant de la Conselleria d'Economia, Indústria, Turisme i Ocupació, amb l'afecció a les finques que es detallen en l'annex a aquesta resolució, amb l'abast i els efectes previstos en el títol IX de la Llei 24/2013, de 26 de desembre, del Sector Elèctric i de les Seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Segons la documentació tècnica, les principals característiques tècniques de la instal·lació elèctrica són les següents:  
  
CARACTERÍSTIQUES ADMINISTRATIVES I TÈCNIQUES  
Tipus d'instal·lació Línia elèctrica aèria d'alta tensió  
Tipus de xarxa (Reial Decret 1955/2000) Xarxa de distribució  
Grup (segons el Decret 88/2005) Segon  
Categoria línia (segons el Reial Decret 223/2008) Tercera  
Tipus de zona (ITC-LAT 07) B  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 20  
Tensió més elevada de la xarxa (kV, eficaç) 24  
Material conductor Alumini-acer LA 110 (100-AL1/17-ST1A)  
Secció total (mm²) 116,7  
Nre. de circuits 1  
Tipus de suports Torres metàl·liques de zelosia  
Nre. total de suports 3  
Nre. de suports a mantindre 1 (Suport núm. 681511)  
Nre. de suports a substituir 2 (A-1 i A-2)  
Inici Suport existent núm. 681511 (es manté)  
Final Suport existent núm. 681513 (a substituir) per nou suport denominat A-2  
Longitud tram aeri (m) 170  
Zona afectada Els voltants del poliesportiu Francesc Laporta  
Municipi afectat Alcoi  
  
  
  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei de 16 de desembre de 1954, sobre expropiació forçosa i l'adquisició per part d'Iberdrola Distribución Eléctrica, SAU, de la condició de beneficiari en l'expedient expropiatori.  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Segon  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Iberdrola Distribución Eléctrica, SAU, i a totes les administracions o organismes públics i empreses de serveis públics o serveis d'interés general que van informar o havien d'informar durant la tramitació de la declaració, en concret, de la utilitat pública, als titulars de béns i drets afectats, així com a la resta d'interessats en l'expedient, d'acord amb el que preveu l'article 52 de la Llei de 16 de desembre de 1954, d'Expropiació Forçosa.  
  
Tot això de conformitat amb el que estableix la disposició addicional primera del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Se significa que la mencionada publicació es farà, a més, a l'efecte de notificació de la present resolució als que hi estiguen interessats i siguen desconeguts, s'ignore el seu lloc o domicili de notificació o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Direcció General de Indústria i Energia d'aquesta Conselleria en el termini d'un mes, comptat des de l'endemà de la seua notificació, d'acord amb el que estableix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
Alacant, 22 d'octubre de 2015.- Pel Servei Territorial de Indústria i Energia: Rafael Muñoz Gómez.